Jeton Kelmendi

Jeton Kelmendi (s. 27. marraskuuta 1978 Peja, Kosovo) on albaniaksi kirjoittava journalisti ja runoilija. Kelmendi on Kosovon vapaussodan veteraani. Hän palveli Kosovon vapautusarmeijan joukoissa vuosina 1998–1999. Nykyisin hän asuu ja työskentelee Brysselissä. Kelmendi kävi koulua synnyinkaupungissaan Pejassa. Hän opiskeli Pristinan yliopistossa ja suoritti maisterintutkinnon joukkoviestinnässä. Jatko-opiskelijana Brysselin vapaassa yliopistossa hän erikoistui kansainväliseen turvallisuuteen ja suoritti toisen maisterintutkinnon diplomatiassa. Jeton Kelmendi on jo vuosia kirjoittanut runoja, proosaa, esseitä ja novelleja. Hän avustaa säännöllisesti monia sanomalehtiä Albaniassa ja muissa maissa, artikkeleilla jotka käsittelevät kulttuuria ja poliittisia aiheita ja keskittyvät etenkin kansainvälisiin suhteisiin. Kelmendi tuli Kosovossa tunnetuksi jo ensimmäisestä kirjastaan Lupausten vuosisata, joka julkaistiin 1999. Sen jälkeen hän on kirjoittanut joukon muita kirjoja. Hänen runojaan on käännetty ainakin 22 kielelle ja julkaistu monissa kansainvälisissä kirjallisuusantologioissa. Hän on monien kansainvälisten runoyhteisöjen jäsen ja kirjoittaa kulttuuri- ja kirjallisuuslehtiin etenkin englannin, ranskan ja romanian kielillä. Kirjallisissa töissään hänen huomionsa kohdistuu runolliseen ilmaisuun, moderniin tekstikritiikkiin ja sisällön syvyyteen. Hänen runoutensa painottuu rakkausrunoihin ja elliptisiin säkeisiin, jotka kietoutuvat yhteen metaforien ja symbolismin kanssa. ==Runokirjoja== *Shekulli i Premtimeve 1999 *Përtej Heshtjes, 2002 *Në qoftë mesditë, 2004 *Më fal pak Atdhe, 2005 *Ku shkojnë ardhjet, 2007 *Erdhe për gjurme te erës, 2008 *Koha kurë të ketë kohë, 2009 ,http://www.unitedworldpoets.com/picture/koha-kure-te-kete-kohe *Rrugëtimi i mendimeve, 2010 *Pagezimi I shpirtit, 2012 *Thërras gjëtar e harruara, 2013 ==Näytelmiä== *Zonja Fjalë, 2007 *Lojë dhe kundër lojë, 2011 ==Valtio- opillisia artikkeleita== *EU:n tehtävät Kosovossa sen itsenäistymisen jälkeen 2010 USA. *Huonot ajat tiedolle 2011, Pristina, Kosovo. *NATO-EU -tehtävät, yhteistyötä vai kilpailua 2012, Tirana, Albania. ==Palkinto== *SOLENZARA kansainvälinen palkinto , Ranska. *Doctor Honoris Causa *kansainvälinen palkinto “Nikolaj Gogol” Ukraina 2013. *kansainvälinen palkinto “Alexander the Great” Kreikka 2013 *kansainvälinen palkinto “World Poetry” Bosnia ja Hertsegovina 2013. *MITINGU, kosovo 2011 ==Käännettyjä teoksia== *(“Sa fortë janë rralluar letrat”), runoja, Romania. *(“Frymëmarrje’), runoja, Intia *(Rouva Sana), näytelmä, Ranska *(“Ku fillon heshtja”), runoja, Ranska *(“Ku shkojnë ardhjet”), runoja, Kreikka *“(“Si me dashtë”), runoja, Saksa *(Rouva Sana) näytelmä, Saksa *(Si me dashtë) runoja, Turkki *(Ajan alussa) runoja, Ukraina *Miten yletyt itseesi, runoja, USA *(Aika jona on aikaa) runoja, Makedonia *(Elliptisiä pisteitä) runoja, Egypti, http://darsharqiyat.com/about.asp == Aiheesta muualla == *http://jetonkelmendi.page.tl *http://www.diogenpro.com/uploads/4/6/8/8/4688084/certificate_3rd_place.pdf *http://www.diogenpro.com/uploads/4/6/8/8/4688084/introducing_poems_jeton_kelmendi.pdf *http://www.goodreads.com/search?utf8=%E2%9C%93&query;=jeton+kelmendi *http://www.amazon.com/ZONJA-FJAL%C3%80-DRAM%C3%80-Albanian-Edition/dp/1446688720 *http://annarborreview.net/aArborReview_XI/AARPg25.htm ==Lähteet== Luokka:Kosovolaiset henkilöt Luokka:Toimittajat Luokka:Runoilijat Luokka:Vuonna 1978 syntyneet Luokka:Elävät henkilöt